Salmonellose hos sau

Salmonellose er betegnelsen på en sykdom forårsaket av bakterien Salmonella. Denne artikkelen tar for seg sykdommen slik den arter seg hos sau. Se ellers Salmonellose hos mennesker. 

Årsak og forekomst
Skyldes forskjellige varianter av salmonellabakterien som invaderer tarmen. Det finnes svært mange varianter, med varierende symptomer.
Husdyr i Norge har lav forekomst av de mest sykdomsfremkallende variantene. Småfugl er ofte bærere av varianter som kan gi sykdom hos både mennesker og dyr, men denne smitteveien er sjelden. Ifølge E. Straiton spres bakterien med rotter og andre gnagere.
Varianten Salmonella diarizonae er en variant som er særs vanlig blant norske sauer uten at den forårsaker sykdom. Den kan imidlertid føre til mild diaré og abort i enkelte flokker enkelte år. Faktorene som utløser dette er ikke kjent.

Salmonella abortusovis er en viktig abortårsak hos sau i andre land, men blir ansett å ikke forekomme i Norge. E. Straiton nevner variantene S. typhimurium og S. dublin som sykdomsfremkallende varianter i Storbritannia, i tillegg til S. montevideo som det er sjelden å støte på.

Symptom
Vanlige symptomer er nedsatt matlyst, kraftig skummende diaré og påfølgende avmagring og uttørring. Lam er de mest mottageligeEddie Straiton, "Sheep Ailments - recognition and treatment", 7th edition (2001) ISBN 1-86126-397-X og dødeligheten hos disse kan være høy. Lammene slutter å die og kan få høy feber.
Andre tegn er abort eller akutt død på grunn av blodforgiftning.Synnøve Vatn, Lisbeth Hektoen, Ola Nafstad "Helse og Velferd hos sau" 1. utgave, Tun Forlag (2008) ISBN 978-82-529-3180-8 

Behandling
I forhold til E. coli infeksjoner er salmonellose vanskelig å kurere med antibiotika. Stell og tilførsel av elektrolyttoppløsning for unngå dehydrering er det beste botemiddelet.

Forebygging
Salmonellainfeksjon er en meldepliktig B-sykdom og import av levende dyr medfører en smitterisiko. Syke dyr bør isoleres og  vaksinering har liten effekt.

Referanser

Kategori:Sauesykdommer